LIT ออกบูธ Mai Forum ครั้งที่ 3อัดโปรพิเศษรับของรางวัลเพียบ
LIT เตรียมร่วมออกบูธในงาน Mai Forum 2016 : มหกรรมรวมพลังคน mai ครั้งที่ 3 พร้อมอัดโปรโมชั่นพิเศษ!! “แนะนำเพื่อนเปิดวงเงินรับโชค” ได้รับอนุมัติวงเงินตั้งแต่ 10, 20 ,50 ล้านบาทขึ้นไป รับฟรีไ iphone SE, ตั๋วเครื่องบิน กรุงเทพ-โตเกียว, สร้อยคอทองคำหนัก 5 บาทตามลำดับ

27 มิ.ย. 2559


นายสมพล เอกธีรจิตต์ กรรมการผู้จัดการ บริษัท ลีซ อิท จำกัด (มหาชน) หรือ LIT ผู้ให้บริการทางการเงินประเภท Non-Bank ซึ่งมีกลุ่มเป้าหมายเป็นผู้ประกอบการธุรกิจขนาดกลางและขนาดย่อม (SMEs) เปิดเผยว่า บริษัทเตรียมเข้าร่วมออกบูธในงาน “Mai Forum 2016 : มหกรรมรวมพลังคน mai ครั้งที่ 3” ภายใต้แนวคิด SME Role Model โอกาสของนักลงทุนและ SME กับตลาดหลักทรัพย์ mai ในวันที่ 1 กรกฎาคม 2559 ที่ โรงแรมเซ็นทาราแกรนด์ แอทเซ็นทรัลเวิลด์ ชั้น 22,23 ซึ่งจัดขึ้นโดยตลาดหลักทรัพย์ mai
ทั้งนี้ ภายในงาน LIT มีโปรโมชั่น “แนะนำเพื่อนเปิดวงเงินรับโชค” เพียงลูกค้าเดินมาที่บูธ ในงาน Mai Forum รับ “คูปองโปรโมชั่นเปิดวงเงินรับโชค” จากเจ้าหน้าที่ LIT แล้ว แนะนำเพื่อนหรือคนรู้จักมาเปิดวงเงินที่ บริษัท ภายในวันที่ 1 – 31 ก.ค.2559 หากวงเงินถูกอนุมัติจาก LIT จะได้รับของรางวัล ดังนี้คือ
1.หากท่านแนะนำเพื่อนมาเปิดวงเงิน 10 ล้านบาทขึ้นไป รับฟรี Iphone SE จำนวน 1 เครื่อง
2.หากท่านแนะนำเพื่อนมาเปิดวงเงิน 20 ล้านบาทขึ้นไป รับฟรีตั๋วเครื่องบิน (ไป-กลับ) กรุงเทพฯ-โตเกียว จำนวน 2 ที่นั่ง และ 3.หากท่านแนะนำเพื่อนมาเปิดวงเงิน 50 ล้านบาทขึ้นไป รับสร้อยคอทองคำ 5 บาท จำนวน 1 เส้น นอกจากนี้ ภายในบูธ LIT ยังมีกิจกรรม (ช่วงบ่าย) มากมาย ได้แก่ 1. สัมภาษณ์พิเศษ “CEO Exclusive Talk: เจาะลึกแนวโน้มครึ่งปีหลัง และอนาคต LIT” โดย คุณสมพล เอกธีรจิตต์ กรรมการผู้จัดการบริษัท ลีซ อิท จำกัด (มหาชน) 2. “เจาะลึก LIT ในมุมมองของนักวิเคราะห์” โดยคุณอุษณีย์ ลิ่วรัตน์ ผู้ช่วยกรรมการผู้อำนวยการ ฝ่ายวิจัย บล.เอเซีย พลัส 
3. ร่วมพูดคุยในหัวข้อเด็ด “LIT ในมุมมองของนักลงทุน” โดยคุณณัฏฐ์ บัณฑิตมหากุล และ ดร.ธนภูมิ ดำรักษ์ สองนักลงทุนแฟนพันธ์แท้หุ้น LIT
ขณะเดียวกัน ภายในงานยังมีเกมส์และกิจกรรมต่างๆ อีกมากมาย และยังสามารถพบปะพูดคุยกับผู้บริหารอย่างใกล้ชิดได้ตลอดทั้งวันจนจบงาน“เราคาดหวังว่าการร่วมออกบูธในงาน Mai Forum ในครั้งนี้จะเป็นโอกาสที่ดีของบริษัทที่จะได้พบปะกับนักลงทุน ตลอดจนลูกค้า SMEs ซึ่งถือเป็นกลุ่มเป้าหมายของเราเพื่อให้นักลงทุนรู้จักบริษัทฯและและมีความเข้าใจประเภทสินเชื่อของบริษัทฯ มากขึ้น และเป็นมาแชณ์มุมมองและวิสัยทัศน์ของบริษัทฯ เพื่อประกอบการตัดสินใจลงทุนของนักลงทุนด้วย โดย ลีซ อิท มีจุดเด่นที่สำคัญคือ การพิจารณาปล่อยกู้ที่รวดเร็วทันใจ ให้วงเงินสินเชื่อสูง โดยไม่จำเป็นต้องมีหลักทรัพย์ค้ำประกัน และเราใช้ความเข้าใจในการอนุมัติสินเชื่อ ซึ่งทำให้เรามั่นใจว่าจะได้รับการตอบรับที่ดีจากนักลงทุนและลูกค้าเอสเอ็มอี และการออกบูธครั้งนี้ถือเป็นอีกหนึ่งช่องทางในการขยายฐานลูกค้า ผลักดันยอดปล่อยสินเชื่อในปีนี้เติบโตไม่ต่ำกว่า 30% ตามเป้าหมาย”นายสมพลกล่าวในที่สุด